**ОДОБРЯВАМ………………..**

**НАТАША МИХАЙЛОВА**

***Кмет на Община Брусарци***

**ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА** ЧРЕЗ ПУБЛИЧНА ПОКАНА **С ПРЕДМЕТ:**

**„Основен ремонт на обекти от четвъртокласната пътна мрежа в община Брусарци и на улична мрежа в гр. Брусарци“ по обособени позиции:**

**Обособена позиция 1: „Основен ремонт на четвъртокласна пътна мрежа в община Брусарци за 2013г.“**

**Обособена позиция 2: „Основен ремонт на улична мрежа в гр. Брусарци“**

**Юни 2013г.**

**УКАЗАНИЯ КЪМ УЧАСТНИЦИТЕ**

**Описание и обхват на предмета на обществената поръчка**

1. **Предмет на поръчката**

**За Обособена позиция 1**: Предметът на настоящата поръчка е извършване на ремонтни работи по IV-то (Четвърто) класната пътна мрежа на територията на Община Брусарци. Необходимо е отстраняване на възникналите повреди и възстановяване на транспортно- експлоатационните качества на пътищата в съответствие с изискванията на действащата нормативна база в Република България.

Обществената поръчка обхваща обект: Ремонт на път MON1062 от път /ІІІ-112/ Смирненски – Буковец – граница общ. (Брусарци - Монтана) - Белотинци.

**За Обособена позиция 2**: Предметът на настоящата поръчка е извършване на ремонтни работи по уличната мрежа на територията на град Брусарци. Необходимо е отстраняване на възникналите повреди и възстановяване на транспортно-експлоатационните качества на улиците в съответствие с изискванията на действащата нормативна база в Република България.

Обществената поръчка обхваща обект: Ремонт на ул. „Георги Димитров” в гр. Брусарци”.

Подробно описание на предмета на настоящата поръчка - в приложените към настоящата документация Технически задания.

1. **Място за изпълнение на поръчката** - Община Брусарци.
2. **Срок за изпълнение на поръчката** - и за двете обособени позиции не повече от 3 /три/ месеца от възлагането на конкретното задание и датата на подписване на Акт, Образец № 2а за откриване на строителната площадка.
3. **Стойност на поръчката**

Общата прогнозна стойност на обществената поръчка е **57 066,00 лева без ДДС, или по обособени позиции** както следва:

**Обособена позиция 1: „**Основен ремонт на четвъртокласна пътна мрежа в община Брусарци за 2013г.“ в размер до **52 916,00лв (петдесет и две хиляди деветстотин и шестнадесет лева) без ДДС,** осигурени от целева субсидия от републиканския бюджет и разпределени с Решение на Общински Съвет Брусарци за обект: „Ремонт на път MON1062 от път /ІІІ-112/ Смирненски – Буковец – граница общ.(Брусарци-Монтана) - Белотинци”

**Обособена позиция 2: „**Основен ремонт на улична мрежа в гр. Брусарци“ в размер до **4150,00 лв. (четири хиляди сто и петдесет лева),** осигурени от АПИ за текущо подържане и ремонт на републиканската пътна мрежа в чертите на градовете.

1. **Схема на плащане:**

За изпълнението на услугата по всяка обособена позиция ще бъде сключен отделен писмен договор. Схемата на плащане се урежда в договора за изпълнение на обществената поръчка.

1. **Условия и ред за получаване на документацията**

Заинтересованите лица могат да изтеглят поканата и приложените към нея документи от Интернет страницата на Община Брусарци – “Профил на купувача”.

<http://www.brusartsi.com/section-70-profil_na_kupuvacha.html>

1. **Срок на валидност на офертите**

Срокът на валидност на офертите е 120 (сто и двадесет) календарни дни, включително от крайния срок за получаване на офертите.

Възложителят може да поиска от участниците да удължат срока на валидност на офертите до сключване на договор. Участникът ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок за валидност и откаже да го удължи или ако представи оферта с нормален срок, но при последващо поискване от възложителя – откаже да я удължи.

1. **Срок за представяне на офертите:**

Оферти от кандидати може да бъдат подавани до 11:00 ч. на 13.06.2013г. в деловодството на Община Брусарци.

**ИЗИСКВАНИЯ ЗА ИЗПЪЛНЕНИЕ НА ПОРЪЧКАТА:**

Качеството на извършваните СМР и СРР да бъде в съответствие с БДС, при спазване на действащите нормативни актове, наредби и стандарти в областта на пътищата, вкл. „Технически правила и изисквания за поддържане на пътищата” и „Техническа спецификация” на Агенция „Пътна инфраструктура”.

Гаранционните срокове са съгласно чл. 160, ал. 4 и ал. 5 от ЗУТ и Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти на МРРБ.

Изпълнителят е длъжен сам и за своя сметка да осигурява изискванията на Закона за здравословни и безопасни условия на труд и на Наредба № 2 от 22.05.2004 година на МРРБ и Министерството на труда и социалната политика за Минималните изисквания за здравословни и безопасни условия на труд и СМР.

Извършените СМР и СРР ще се приемат от упълномощени представители на Възложителя като се изготвят необходимите актове, протоколи и финансово – счетоводни документи, съгласно Наредба № 3/31.07.2003 г. на МРРБ.

Кандидатите за изпълнители и по двете обособени позиции следва да отговарят на изискванията на чл. 163, ал.1 от Закона за устройство на територията.

Заплащането на извършените и приети работи ще се осъществява на база фактура, след представяне на необходимите актове и протоколи, съгласно Наредба № 3за съставяне на актове и протоколи по време на строителството / Д.в. бр.72/2003г./.

Предлаганата цена да се обоснове с представяне на анализи за единица обем вид дейност, като се използват УСН с посочване на съответните кодове или шифри. Когато за даден вид строителство липсват сметни норми да се ползват ЕТН, ВТН.

Параметри за ценообразуване при изготвяне на анализите за отделните видове СМР :

- часова ставка - съобразена с минималната работна заплата на страната;

- допълнителни разходи - до 100% за ФРЗ и до 50% за механизация

- доставно - складови разходи - до 10% - печалба - до 10%.

Срокът за изпълнение на строителството не може да е повече от 3 /три/ месеца от възлагането на конкретното задание и датата на подписване на Акт, Образец № 2а за откриване на строителната площадка.

**УСЛОВИЯ ЗА УЧАСТИЕ. ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ**

***А. УСЛОВИЯ ЗА ДОПУСТИМОСТ***

Право на участие в процедурата има всяко българско и чуждестранно физическо или юридическо лице, както и обединения, които отговарят на изискванията на чл. 47, ал. 1, т. 1 и чл. 47, ал. 5 от ЗОП. При подаване на офертата участникът удостоверява липсата на обстоятелствата по ал. 1 и 5 и посочените в поканата изисквания по ал. 2, т. 1 – 5 се доказват с приложените образци на декларации.

**Участниците са длъжни в процеса на провеждане на процедурата да уведомяват Възложителя за всички настъпили промени в обстоятелствата по чл. 47, ал. 1, 2 и 5 от ЗОП.**

Възложителят отстранява от участие в процедурата за възлагане на обществена поръчка кандидат или участник, който е:

1. осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

2. обявен в несъстоятелност;

3. в производство по ликвидация или се намира в подобна процедура съгласно националните закони и подзаконови актове.

Възложителят може да отстрани от участие в процедурата за възлагане на обществена поръчка кандидат или участник:

1. който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че кандидатът или участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си;

2. който е лишен от правото да упражнява определена професия или дейност съгласно законодателството на държавата, в която е извършено нарушението, включително за нарушения, свързани с износа на продукти в областта на отбраната и сигурността;

2а. който е виновен за неизпълнение на задължения по договор за обществена поръчка, доказано от възложителя с влязло в сила съдебно решение;

3. който има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен;

4. който има наложено административно наказание за наемане на работа на незаконно пребиваващи чужденци през последните до 5 години;

5. който е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

Не могат да участват в процедурата за възлагане на обществена поръчка кандидати или участници:

1. при които лицата по чл. 47, ал. 4 от ЗОП са свързани лица с възложителя или със служители на ръководна длъжност в неговата организация;

2. които са сключили договор с лице по чл. 21 или 22 от Закона за предотвратяване и установяване на конфликт на интереси.

Забележка: ,,Свързани лица” *по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси са съпрузите или лицата, които се намират във фактическо съжителство, роднините по права линия, по съребрена линия - до четвърта степен включително, и роднините по сватовство - до втора степен включително, както и физически и юридически лица, с които лицето заемащо публична длъжност, се намира в икономически или политически отношения, които пораждат основателни съмнения в неговата безпристрастност и обективност.*

**Условия за участия на обединения от физически и/или юридически лица**

Когато участник в процедурата е обединение (или консорциум), което не е регистрирано като самостоятелно юридическо лице, към офертата се прилага и дружествения договор (споразумението за създаване на обединение), подписан от всички участници в обединението. Споразумението задължително трябва да съдържа информация за:

- лицето, представляващо обединението/консорциума в процедурата по възлагане на настоящата обществена поръчка;

* разпределението на участието на лицата (членовете на обединението) при изпълнение на дейностите по настоящата поръчка, като задължително се посочва кой (кои) член (членове) ще са пряко ангажирани с изпълнението на обществената поръчка.

Договарящите в споразумението, ако не представляват юридическото лице по закон, следва да са изрично упълномощени да ангажират с действията и подписа си съответното лице като делегираните пълномощия следва да се оформят с нотариална заверка на подписа на упълномощилия. Не се допускат промени в състава на обединението след подаването на офертата.

Лице, което участва в обединение, **не може** да представя самостоятелна оферта.

В процедурата за възлагане на обществената поръчка едно физическо или юридическо лице може да участва **само** в едно обединение.

Когато участник в процедурата е обединение, което не е юридическо лице:

* документите по чл. 56, ал. 1, т. 1 и 6 от ЗОП се представят за всяко физическо или юридическо лице, включено в обединението;
* документите по чл. 56, ал. 1, т. 4 и 5 от ЗОП се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП;

Когато определеният изпълнител е неперсонифицирано обединение на физически и/или юридически лица, преди подписване на договора за възлагане на изпълнението, трябва да се представи удостоверение за регистрация от Регистър БУЛСТАТ/ЕИК и за данъчна регистрация. Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

Когато участникът е обединение/консорциум, но не представи договора (споразумението за създаването на обединението), или в представения договор липсват клаузи, гарантиращи изпълнението на посочените условия, или съставът на обединението се е променил след подаването на офертата - участникът ще бъде отстранен от участие в процедурата за възлагане на настоящата обществена поръчка.

**Условия за участие на чуждестранни лица**

Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1, 2, и 5 от ЗОП. от настоящата покана.

При подписване на договора за обществена поръчка участникът, определен за изпълнител, е длъжен да представи документи за удостоверяване липсата на обстоятелствата по чл. 47, ал. 1 и ал. 2 от ЗОП, посочени в настоящата покана, издадени от компетентен орган, или извлечение от съдебен регистър, или еквивалентен документ на съдебен или административен орган от държавата, в която е установен.

Когато в съответната чужда държава не се издават документите по т. 31 или когато те не включват всички случаи по чл. 47, ал. 1 и 2 от ЗОП, посочени в настоящата покана, участникът представя клетвена декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

Във всички случаи, в които участниците представят документи/доказателства, различни от поисканите и удостоверяващи факти с правно значение, се посочва приложимото право, в което е регламентирано издаването на такъв документ.

Когато участникът в процедура е чуждестранно физическо или юридическо лице или техни обединения, офертата се подава на български език, документът по чл. 56, ал. 1, т. 1 от ЗОП се представя в официален превод, а документите по чл. 56, ал. 1, т. 4, 5, 6 и 11 от ЗОП, които са на чужд език, се представят и в превод.

*Съгласно т.16а. от §1 от Допълнителните разпоредби на ЗОП - "Официален превод” е превод, извършен от преводач, който има сключен договор с Министерството на външните работи за извършване на официални преводи.*

***Б. ИЗИСКВАНИЯ КЪМ УЧАСТНИЦИТЕ***

**1. Минимални изисквания за икономическо и финансово състояние:**

**1.1.** Участникът трябва да е реализирал оборот от упражняване на дейностите ремонт и строително-монтажни работи през последните 3 (три) финансови години (2010г., 2011г. и 2012г.), включително до крайната дата за подаване на офертите, в зависимост от обособената позиция, за която участва:

**Обособена позиция 1: „Основен ремонт на четвъртокласна пътна мрежа в община Брусарци за 2013г.“ не по-малко от 100 000 лв (сто хиляди лева)**

**Обособена позиция 2: „Основен ремонт на улична мрежа в гр. Брусарци“ не по-малко от 10 000 лв (десет хиляди лева)**

Когато участникът е обединение, минималното изискване се прилага общо към обединението.

**1.2.** Участникът трябва да притежава валидна застраховка за професионална отговорност в строителството по смисъла на чл. 171, ал. 1 от ЗУТ и съгласно Наредба за условията и реда за задължителното застраховане в проектирането и строителството.

Когато участникът е обединение, минималното изискване се прилага към всеки член на обединението, който съгласно разпределението на участието при изпълнение на дейностите, предвидено в договора за създаване на обединението, ще изпълнява дейност ремонт и строително-монтажни работи.

Минималните изисквания за икономическо и финансово състояние на участника се прилагат и към подизпълнителите на участника, според процентното участие на подизпълнителя.

Доказателства за икономическо и финансово състояние на участника, които ще бъдат приети за подходящи от Възложителя.

* **Баланс и Отчет за приходите и разходите** за последните три финансови години (2010г., 2011г. и 2012г.), в зависимост от датата, на която участникът е учреден или е започнал дейността си.

Когато участникът е обединение, документите се представят от всеки член на обединението поотделно.

* **Информация за общия оборот** и за оборота от дейности по ремонт и строително-монтажни работи за последните три години (2010г., 2011г. и 2012г.).

Когато участникът е обединение, информацията се представя само за участниците, чрез които обединението доказва съответствието си с минималното изискване за оборот от дейности по ремонт и строително-монтажни работи.

* + **Валидна застраховка “Професионална отговорност”,** съгласно чл. 171, от ЗУТ. Ако срокът на застраховката изтича по време на срока на валидност на офертите, участникът е длъжен да представи **декларация** (свободен текст), с която се съгласява да я поднови и представи пред възложителя в законоустановения срок.

Когато участникът е обединение, застраховката се представя от всеки член на обединението, който съгласно разпределението на участието при изпълнение на дейностите, предвидено в договора за създаване на обединението, ще изпълнява дейност по ремонт и строително-монтажни работи.

Доказателствата за икономическото и финансовото състояние се представят и от подизпълнителите на участника, ако има такива, в съответствие с процентното участие на подизпълнителя.

Когато по обективни причини участникът не може да представи исканите от възложителя документи, той може да докаже икономическото и финансовото си състояние с всеки друг документ, който възложителят приеме за подходящ.

**2. Минимални изисквания към техническото състояние и квалификацията на участниците**

**2.1.** Участникът трябва да е участвал през последните 5 (пет) години (2008г., 2009г., 2010г., 2011г. и 2012г.), включително до крайната дата за подаване на офертите в зависимост от обособената позиция както следва:

**Обособена позиция 1: „Основен ремонт на четвъртокласна пътна мрежа в община Брусарци за 2013г.“ да е участвал в изпълнението най-малко на 1 договор за ремонт и строително-монтажни работи с предмет, сходен с предмета на поръчката.**

**Обособена позиция 2: „Основен ремонт на улична мрежа в гр. Брусарци“ да е участвал в изпълнението най-малко на 1 договор за ремонт и строително-монтажни работи с предмет, сходен с предмета на поръчката.**

За Участници, които ще кандидатстват под формата на обединения, изискването важи за обединението като цяло.

**2.2.** Участникът трябва да е вписан в **Централния професионален регистър на строителя за строежи втора група, трета категория, съобразно чл. 137 от ЗУТ.**

Участниците трябва да са лицензирани за упражняване на дейностите по извършването на ремонт и строително-монтажни работи с предмет, сходен с този на настоящата поръчка, съгласно нормативните изисквания на страната, в която са регистрирани. Представя се съответен документ за издадено разрешение или лиценз, а когато участникът е чуждестранно лице - съответния документ на чужд език в официален превод, придружен с доказателства, че участникът има право да упражнява проектиране и строителство и на територията на Република България (удостоверение, официално писмо от съответните държавни органи или др.).

*\*Официален превод е превод, извършен от преводач, който има сключен договор с Министерството на външните работи за извършване на официални преводи.*

**2.3.** Участникът трябва докаже, че разполага с необходимите специалисти за предоставяне на услуги и работи, нужни за качественото изпълнение на поръчката. Участниците следва да разполагат минимум със следните специалисти:

**За обособена позиция 1:**

Технически ръководител, с минимум 3г. професионален стаж, минимално образование: средно специално.

Пътен инженер, с минимум 3г. професионален стаж, минимална степен на образование – бакалавър.

**За обособена позиция 2:**

Технически ръководител, с минимум 3г. професионален стаж, минимално образование: средно специално.

Пътен инженер, с минимум 3г. професионален стаж, минимална степен на образование – бакалавър.

**2.4.** Участникът трябва има внедрена Система за управление на качеството - сертификат по ISO 9001:2008 или еквивалентен, с обхват за дейности сходни с предмета на поръчката.

**2.5.** Участникът да има внедрена система за управление на здравето и безопасността при работа съгласно стандарта OHSAS 18001:2007 или еквивалентен.

Когато участникът е обединение се прилага чл. 25, ал. 8 от ЗОП, при следните правила:

* Партньор в обединението, който съгласно разпределението на участието при изпълнение на дейностите, предвидено в договора за създаване на обединението, ще изпълнява дейност по проектиране и ремонт, следва да разполага с всички изискуеми сертификати / лицензи.
* Ако даден партньор не разполага е изискуем сертификат / лиценз, Възложителят ще приеме, че обединението като цяло отговаря на изискванията на Възложителя, но само ако съгласно разпределението на участието на лицата при изпълнение на дейностите в договора за обединение този партньор няма да извършва дейност, за която се изисква сертификат / лиценз или еквивалентен документ от страната, в която е регистриран.

**Доказателства за технически възможности и квалификация за изпълнение на настоящата обществена поръчка.**

**■ Списък на договорите за осъществяване на дейностите по извършени ремонти и строително-монтажни работи,** изпълнени през последните 5 години (2008г., 2009г., 2010г., 2011г. и 2012г.), включително до крайната дата за подаване на офертите, като се описват стойностите, датите и получателите, придружен с препоръки за добро изпълнение на конкретния договор, чрез който участникът доказва съответствието си с минималните изисквания на Възложителя.

Когато участникът е обединение, списъкът се представя само за участниците, чрез които обединението доказва съответствието си с минималното изискване за най-малко 1 изпълнен договора с предмет, сходен с предмета на поръчката през последните пет години **(**2008г., 2009г., 2010г., 2011г. и 2012г.).

* **Списък и данни на екипа от технически лица,** които ще управляват изпълнението на поръчката;

Когато участникът е обединение, списъкът се представя само за участниците, чрез които обединението доказва съответствието си с минималното изискване за екип от технически лица, които ще управляват изпълнението на поръчката.

* За всеки един от експертите следва да се представят следните документи:

Автобиография - Приложение № 8А;

Диплома, трудова книжка, трудов или друг вид договор, доказващи образователната, професионалната им квалификация и трудов стаж по специалността;

Удостоверения, референции и/или препоръки, ако притежава такива, доказващи изпълнението на минималните изисквания към експерта.

Декларация за разположение на експертите - Приложение № 8Б;

* **Сертификат ISO 9001:2008** - „Системи за управление на качеството” (или еквивалентен);
* **Сертификат OHSAS 18001:2007** - „Система за управление на здравето и безопасността при работа” (или еквивалентен);
* **Лиценз за упражняване на дейностите по ремонт и строително-монтажни работи,** придружен от Списък на екипа на правоспособните физически лица, назначени по трудов или граждански договор, който списък е неразделна част от Лиценза за упражняване на строителство.

***В. ИЗИСКВАНИЯ КЪМ ОФЕРТАТА. ПОДГОТОВКА И ПОДАВАНЕ НА ОФЕРТАТА. СЪДЪРЖАНИЕ НА ОФЕРТАТА***

1. **Изисквания към офертата. Подготовка и подаване на офертата**

При изготвяне на офертата всеки участник трябва да се придържа точно към обявените от Възложителя условия.

Всеки участник в процедурата има право да представи оферта за една или и за двете обособени позиции. Ако участник подаде оферта и за двете обособени позиции, то той следва да представи отделно техническо предложение за всяка обособена позиция и отделен плик 2 с предлагана цена.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

Подаването на офертата означава, че участникът приема изцяло всички специални и общи правила, определени в настоящите указания. Не се допуска представяне на варианти в офертите.

Всички документи, които участникът представя с офертата, следва да бъдат във вида, определен в настоящата документация.

Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала” и собственоръчен подпис на лицето, извършващо заверката.

Документите и данните в офертата се подписват само от лица с представителни функции назовани в удостоверението за актуално състояние или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

Офертата трябва да бъде представена на български език. Ако участникът представя документи на чужд език, същите трябва да бъдат придружени с превод на български език, а в изрично посочените в ЗОП случаи, преводът трябва да бъде официален (чл. 56, ал. 4 от ЗОП). Лицето, извършило превода полага подпис и вписва имената си под превода.

Всички страници на офертата и на приложенията към нея трябва да бъдат номерирани и подредени съгласно списъка по чл. 56, ал. 1, т. 14 от ЗОП.

По предложението не се допускат никакви вписвания между редовете, изтривания или корекции.

Представените документи не подлежат на връщане.

Офертата се изготвя в един комплект - оригинал и се представя в запечатан непрозрачен плик/пакет, съдържащ всички изисквани от възложителя документи и отделен плик „Предлагана цена”. Когато участникът участва и за двете обособени позиции, то то представя отделни технически предложения за всяка от тях и отделен плик с предлаганата цена за всяка обособена позиция.

Върху плика с офертата се изписва адресът на Възложителя и предметът на настоящата обществена поръчка:

До

Община Брусарци

ул. „Георги Димитров ” №85

гр. Брусарци

**ОФЕРТА**

*За участие в процедура за възлагане на обществена поръчка чрез публична покана с предмет:* **„Основен ремонт на обекти от четвъртокласна пътна мрежа в община Брусарци и на улична мрежа в гр. Брусарци“, Обособена позиция…….**

............................................................................................................................................

/*име на Участника /*

............................................................................................................................................

*/пълен адрес за кореспонденция – улица, номер, град, код, държава/*

*.*............................................................................................................................................

*/лице за контакт, телефон, факс и електронен адрес/*

Върху плика участникът посочва адрес за кореспонденция, телефон и по възможност факс и електронен адрес.

**Офертите се подават от участника или от упълномощен от него представител лично или по пощата с препоръчано писмо с обратна разписка.**

Ако участникът изпраща офертата чрез препоръчана поща или куриерска служба, разходите са за сметка на участника. В този случай той следва да изпрати офертата, така че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертите е за сметка на участника.

Оферта, подадена от представител, трябва да съдържа името на лицето, от чието име действа представителят. Представителят не може да представлява повече от един участник и трябва да приложи към офертата документ, който го упълномощава да действа от името на участник.

Офертата се подава в деловодството на Общинска администрация Брусарци, находяща се на ул. „Георги Димитров” №85, гр.Брусарци, като крайния срок за представяне на същата е посочен в публичната покана.

При приемане на офертата върху плика се отбелязват поредния номер, дата и час на получаване, като тези данни се записват във „Входящ регистър”, за което на приносителя се издава документ.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във „Входящия регистър”.

Участникът поема всички рискове по подаването на офертата, включително форсмажор.

До изтичането на срока за подаване на офертите, всеки участник в процедурата може да промени, допълни или оттегли офертата си. Оттеглянето на офертата прекратява по-нататъшното участие в процедурата.

Допълнението и/или промяната на офертата трябва да отговаря на изискванията и условията за представяне на първоначалната оферта, като върху плика бъде отбелязан ясно изписан текст: „Допълнение/Промяна към Вх. № ”.

След крайния срок за подаване на офертите участниците не могат да оттеглят или променят офертите си.

Участниците са длъжни да съблюдават сроковете и условията за подаване на офертата, посочени в публичната покана.

1. **Съдържание на офертата**

Офертата се състои от две части, както следва:

*Голям плик, съдържащ офертата на участника, документите за подбор и техническото предложение.*

*ПЛИК с надпис* „*ПРЕДЛАГАНА ЦЕНА*”, който съдържа ценовото предложение на участника и който е поставен в големия плик, съдържащ офертата на участника.

**Съдържание на големия плик с офертата на участника”:**

1. **Списък на всички документи,** съдържащи се в офертата, подписан от участника - Приложение № 18;
2. **Оферта** - попълнена и подписана по приложения към настоящата документация - Приложение № 1;
3. **Документ за регистрация** (заверено от участника копие) **или единен идентификационен код** съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице;
4. **Справка „сведения за участника”** - Приложение № 2;
5. **Декларация, че участникът е запознат с всички обстоятелства от значение за поръчката** - Приложение № 3;
6. **Декларация, че участникът ще спазва всички условия необходими за изпълнение на поръчката** - Приложение № 4;
7. **Декларация по чл. 47, ал. 1, т. 1 от ЗОП, във връзка с чл.47, ал. 9 от ЗОП** (оригинал) - попълва се и се подписва по приложения към настоящата документация (Приложение\_№ 5);
8. **Декларация по чл. 47, ал. 1, т. 2 и т. 3 от ЗОП, във връзка с чл.47, ал.9 от ЗОП** (оригинал) - попълва се и се подписва по приложения към настоящата документация (Приложение\_№ 5а);
9. **Декларация по по чл. 47, ал. 5, т.1 от ЗОП, във връзка с чл.47, ал.9 от ЗОП** (оригинал) - попълва се и се подписва по приложения към настоящата документация (Приложение\_№ 5б);
10. **Декларация по чл. 47, ал. 5, т.2 от ЗОП, във връзка е чл.47, ал.9 от ЗОП** (оригинал) - попълва се и се подписва по приложения към настоящата документация (Приложение\_№ 5в);
11. **Декларация по чл. 47, ал. 2, т.1 и 3 от ЗОП, във връзка с чл.47, ал.9 от ЗОП** (оригинал) - попълва се и се подписва по приложения към настоящата документация (Приложение\_№ 5г);
12. **Декларация по чл. 47, ал. 2, т.2, т. 2а и т. 5 от ЗОП, във връзка с чл.47, ал.9 от ЗОП** (оригинал) - попълва се и се подписва по приложения към настоящата документация (Приложение\_№ 5д);
13. **Сертификат ISO 9001:2008** - „Системи за управление на качеството” (или еквивалентен);
14. **Сертификат OHSAS 18001:2007** - „Система за управление на здравето и безопасността при работа” (или еквивалентен);
15. Удостоверение за вписване на участника в Централния професионален регистър на строителя и талон и/или еквивалентен чуждестранен орган - **II група, за строежи III категория,** съобразно чл.137 от ЗУТ, или еквивалентна такава.
16. **Заверено от участника копие от валидна застрахователна полица “Професионална отговорност”,** съгласно изискванията на чл. 171 от ЗУТ.
17. **Списък на договорите за осъществяване на дейностите по ремонт и строително-монтажни работи с предмет, сходен с предмета на поръчката,** изпълнени през последните 5 години, включително стойностите, датите и получателите, придружен с препоръки за добро изпълнение - Приложение № 7;
18. **Списък и данни на екипа от технически лица,** които ще управляват изпълнението на поръчката - Приложение № 8;
19. За всеки един от експертите следва да се представят следните документи:

- Автобиография - Приложение № 8 А;

- Диплома, трудова книжка, трудов или друг вид договор, доказващи образователната, професионалната им квалификация и трудов стаж по специалността;

- Удостоверения, референции и/или препоръки, ако притежава такива, доказващи изпълнението на минималните изисквания към експерта;

- Декларация за разположение на експертите - Приложение № 8 Б;

1. Когато предвижда участието на подизпълнители при изпълнението на обществената поръчка участникът трябва да посочи подизпълнителите, вида на дейностите, които ще извършват и дела на тяхното участие. За целта посоченият подизпълнител следва да попълни и подпише приложената към настоящата документация **декларация за съгласие за участие като подизпълнител** (Приложение\_№ 9А);
2. **Декларация за приемане на условията на поръчката и проекта на договора** - попълва се и се подписва по приложения към настоящата документация (Приложение\_№ 13);
3. **Декларация за извършен оглед** - Приложение № 15;
4. Декларация, че е спазено изискването за минимална цена на труда – *Приложение № 10*;
5. **Информация за общия оборот и оборота от ремонт и строително- монтажни работи за последните три години за последните три години (2010г., 2011г., 2012г.)** - Приложение № 6;
6. **Копие от счетоводен баланс и отчет за приходите и разходите** за

предходните три финансови години 2010г., 2011г., 2012г. (с изключение на ново регистрираните кандидати и кандидатите, упражняващи свободна професия), заверени съгласно изискванията на Закона за счетоводството;

Когато участникът предвижда участие на подизпълнители, документите по чл. 56, ал. 1, т. 1, 4, 5 и 6 от ЗОП се представят за всеки от тях, а изискванията към тях се прилагат съобразно вида и дела на тяхното участие.

1. Нотариално заверено пълномощно на лицето, подписващо офертата - представя се, когато офертата (или някой документ от нея) не е подписана от управляващия и представляващ участника, съгласно актуалната му регистрация, а от изрично упълномощен негов представител.

\****Забележка****: Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в процедурата. Когато упълномощителят е чуждестранно лице, пълномощното се представя и в превод на български език.*

**27.** Техническото предложението на участника за изпълнение на поръчката следва да бъде изготвено в съответствие с Приложение № 17 от документацията.

Предложението на участника за изпълнение на поръчката трябва да отговаря на всички изисквания, определени от Възложителя в настоящата документация за участие.

Предложението за изпълнение на поръчката следва да бъде подписано от лицето, което управлява и представлява участника по закон или от пълномощник с изрично нотариално заверено пълномощно да подпише ценовото предложение;

**Съдържание на ПЛИК: „ПРЕДЛАГАНА ЦЕНА”:**

Ценовото предложение на участника се подава в отделен запечатан непрозрачен плик с надпис „Предлагана цена“, наименованието/името на участника за всяка обособена позиция ако участникът участва и за двете обособени позиции.

Ценовото предложение се попълва по приложения към документацията образец **(Приложение № 16/16а) и се остойностяват приложените към настоящата документация количествени сметки по обособени позиции** и се прилагат Анализите на ценообразуването.

„Предлагана цена“ трябва да бъде подписана от лицето, което управлява и представлява участника по закон или от пълномощник с изрично нотариално заверено пълномощно да подпише ценовото предложение;

В стойността на поръчката се предвиждат всички разходи, свързани с качественото изпълнение на поръчката, в т.ч. всички застраховки, мита, данъци, такси, печалба, начислявани от участника, транспортни разходи франко мястото на изпълнение на поръчката и всички други присъщи разходи за осъществяване на дейността.

Ценовата оферта трябва да бъде представена на хартиен.

При несъответствие на предложените стойности с цифри и думи, за вярно ще се счита записаното с думи.

1. **Валидност на офертите**

Срок на валидност на офертата - най-малко **120 (сто и двадесет) календарни дни,** считано от крайния срок за представяне на оферти.

1. **Място и дата на отваряне на офертите**

Офертите ще бъдат отворени на датата и часът посочени в публичната покана от назначени със заповед на Възложителя длъжностни лица.

***Г. ГАРАНЦИИ***

**1. Условия и размер на гаранцията за изпълнение на договора и условия и начин на плащането й**

Гаранцията за изпълнение на договорите е в размер на 3% (три процента) от цената на договора. Същата може да се внесе по банков път или да се представи под формата на банкова гаранция. Участникът избира сам формата на гаранцията за изпълнение.

Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване. Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Община Брусарци и че е със срок на валидност най-малко един месец след приключване на изпълнението на договора.

Когато участникът избере да внесе гаранцията за участие по банков път това следва да стане по следната сметка на Община Брусарци:

**IBAN: BG16STSA93003311147861**

**BIC: STSABGSF;**

**Банка: ДСК ЕАД, клон Брусарци, гр. Брусарци,**

**Титуляр на сметка: Община Брусарци**

При представяне на гаранция в платежното нареждане или в банковата гаранция изрично се посочва обособената позиция, за която се представя гаранцията*.*

**2. Задържане и освобождаване на гаранцията за изпълнение.**

Условията, при които гаранцията за изпълнение се задържа или освобождава се уреждат с договора за възлагане на обществената поръчка между Възложителя и Изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение без да дължи лихви за периода през който средствата законно са престояли при него.

**РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ**

Съгласно чл.101 г от ЗОП , Комисията за разглеждане, оценяване и класиране на офертите се назначава от възложителя.

Отварянето на офертите ще се извърши в сградата на общинска администрация Брусарци на датата и часа посочени в публичната покана за обществена поръчка.

**КРИТЕРИИ И МЕТОДИКА ЗА ОЦЕНЯВАНЕ:**

Критерии за избор на офертите - „Икономически най-изгодна оферта”.

Всеки участник получава комплексна оценка - КО, която се формира в точки от следните показатели:

Цер - представлява средната единична цена на видодете работи, предложена от участника в ценовото предложение, с относителна тежест от 80 %

С - представлява срокът, предложен от участника в техническото предложение, за запълване на изрязаните и разкъртените, от самият участник участъци, от асфалтовата настилка по конкретната работа след изрично задание от Възложителя в календарни дни, с относителна тежест от 20 %.

Максималната оценка в точки е 100.

Предложенията се оценяват по следната формула:

Цер = Цмин/Цуч х 100

Където Цмин е минимално предложената средна единична цена за видовете работи, Цуч е средната единична цена, предложена от съответния участник

С = Смин/Суч х 100

Където: Смии е минимално предложеният срок в дни за запълване на изрязаните и разкъртените, от самият участник, участъци от асфалтовата настилка по конкретната работа след изрично задание от Възложителя, Суч е срокът, предложен от съответния участник, като срокът се посочва в календарни дни и се изписва с цяло число.

Получената оценка в точки се закръглява до втория знак след десетичната запетая.

КО = Цер х 0,80 + С х 0,20

**СКЛЮЧВАНЕ НА ДОГОВОР**

* + 1. Договорът за обществена поръчка включва задължително всички предложения от офертата на участника, определен за изпълнител. Договорът се сключва по реда на Закона за обществените поръчки, Търговския закон и на Закона за задълженията и договорите.
    2. При подписване на договора за обществена поръчка участникът, определен за Изпълнител, е длъжен да представи:

-документите издадени от компетентен орган, за удостоверяване липса на обстоятелства по чл. 47, ал. 1, т. 1 от ЗОП и декларация за липса на обстоятелства по чл. 47, ал. 5 от ЗОП

* + 1. Поръчката следва да се изпълнява съгласно условията по договора, представляващ неразделна част от настоящата документация. Неговите клаузи не подлежат на предоговаряне.

***Важно!!!! За изпълнението на СМР/СРР по всяка обособена позиция ще бъде сключен отделен писмен договор.***

**Приложения:**

1. **Приложение № 1 - Оферта;**
2. **Документ за регистрация (заверено от участника копие) или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице;**
3. **Приложение № 2 - Справка „сведения за участника”;**
4. **Приложение № 3 - Декларация, че участникът е запознат с всички обстоятелства от значение за поръчката;**
5. **Приложение № 4 - Декларация, че участникът ще спазва всички условия необходими за изпълнение на поръчката;**
6. **Приложение\_№ 5 - Декларация по чл. 47, ал. 1, т. 1 от ЗОП, във връзка с чл.47, ал. 9 от ЗОП (оригинал);**
7. **Приложение\_№ 5а - Декларация по чл. 47, ал. 1, т. 2 и т. 3 от ЗОП, във връзка с чл.47, ал.9 от ЗОП (оригинал);**
8. **Приложение\_№ 5б - Декларация по по чл. 47, ал. 5, т.1 от ЗОП, във връзка с чл.47, ал.9 от ЗОП (оригинал);**
9. **Приложение\_№ 5в - Декларация по чл. 47, ал. 5, т.2 от ЗОП, във връзка е чл.47, ал.9 от ЗОП (оригинал);**
10. **Приложение\_№ 5г - Декларация по чл. 47, ал. 2, т.1 и 3 от ЗОП, във връзка с чл.47, ал.9 от ЗОП (оригинал);**
11. **Приложение\_№ 5д - Декларация по чл. 47, ал. 2, т.2, т. 2а и т. 5 от ЗОП, във връзка с чл.47, ал.9 от ЗОП (оригинал);**
12. **Приложение № 6 - Информация за общия оборот и оборота от ремонт и строително-монтажни работи за последните три години (2010г., 2011г., 2012г.);**
13. **Приложение № 7 - Списък на договорите за осъществяване на дейностите по ремонт и строително-монтажни работи с предмет, сходен с предмета на поръчката, изпълнени през последните 5 години, включително стойностите, датите и получателите, придружен с препоръки за добро изпълнение;**
14. **Приложение № 8 - Списък и данни на екипа от технически лица, които ще управляват изпълнението на поръчката;**
15. **Приложение № 8 А - Автобиография;**
16. **Приложение № 8 Б - Декларация за разположение на експертите;**
17. **Приложение № 9 - Декларация за използване на подизпълнител;**
18. **Приложение № 9А - Декларация за съгласие за участие като подизпълнител;**
19. **Приложение № 10 - Декларация, че е спазено изискването за минимална цена на труда;**
20. **Приложение № 11 - Количествена сметка обособена позиция № 1;**
21. **Приложение № 12 - Количествена сметка обособена позиция № 2;**
22. **Приложение № 13 - Декларация за приемане на условията на поръчката и проекта на;**
23. **Приложение № 14 - Проектодоговор обособена позиция № 1;**
24. **Приложение № 14а - Проектодоговор обособена позиция № 2;**
25. **Приложение № 15 - Декларация за извършен оглед;**
26. **Приложение № 16 - Ценово предложение обособена позиция № 1;**
27. **Приложение № 16а - Ценово предложение обособена позиция № 2;**
28. **Приложение № 17 - Техническото предложението на участника за изпълнение на поръчката.**
29. **Приложение № 18 - Списък на всички документи, съдържащи се в офертата, подписан от участника.**